«Զարմանալին այն է, որ այսքան քաղաքական հայտարարություններ են հնչում, այսքան ասում ենք, բայց ինչ-որ մարդկանց թվում է՝ կատա՞կ ենք անում, չեմ հասկանում: Էդքանից հետո գնում, պայմանավորվում են, կաշառք են տալիս, կաշառք են վերցնում, ձերբակալվում են, հետո ասում են՝ վայ, էս ինչ եղավ: Եղավ էն, ինչ պետք ա լինի ու ինչ լինելու է: Որեւէ մեկը չմտածի, թե մենք որեւէ կետում որեւէ պատճառով կկանգնենք: Դա չի լինելու, պաշտոնապես նորից հայտարարում եմ՝ կոռուպցիայի հետ կոմպրոմիս չի լինելու, չի լինելու: Այսքան կոռուպցիոն բացահայտումներ են տեղի ունենում, եւ ես շատ կարեւորում եմ, որ որեւէ քաղաքական հետապնդման մասին հայտարարություն չի հնչել: Սա բացառիկ կարեւոր արձանագրում է: Ես ուզում եմ ասել, որ սա շատ կարեւոր պրոցես է, այս պրոցեսում հույս ունեմ, որ դատաիրավական համակարգը լրջագույն վերափոխումներ է ապրում»,- ընդգծեց Փաշինյանը: